BKB trap nou wyer spoor in Oos-Kaap
JY LEES NOU BKB trap nou wyer spoor in Oos-Kaap
CORN 22/09 3043,2 13,20
SOYA 22/09 7600 80,00
SUNS 22/09 9795 -14,00
WEAT 22/09 7105 65,00
WMAZ 22/09 3180 19,00
YMAZ 22/09 3326 11,00
BKB het sy reikwydte in die Oos-Kaap uitgebrei danksy die inlywing van die Robcaw-veeveilingsdienste by die maatskappy. Die bemarkingsgroep sal onder die BKB-Riverview-afdeling inval.
"Die opwindende ontwikkeling is 'n belangrike mylpaal in die reis van ons lewendehawebesigheid," sê dr. Cobus Oberholster, hoofbestuurder van BKB se veebemarkingsafdeling.
"Ons het oor die afgelope dekade die Oos-Kaapse produsente suksesvol bedien. Die inisiatief met Robcaw onder die leierskap van Gary Cawthorn pas in by ons hernude strewe na 'n klem op gehalte-kliëntediens. Dit sal ondersteun word deur ons groep se leidende tegnologiestelsels. Die kliëntegesentreerde visie vorm die platform vir die gesamentlike handelsmerk van BKB-Riverview en Robcaw. Dit sal op die oostelike distrikte van die Oos-Kaap konsentreer, met Stutterheim as basis."
Die inlywing bied vir BKB die geleentheid om opnuut op die bemarking van groot- en kleinvee te konsentreer in die oostelike dele van die Oos-Kaap.
"Die gesamentlike handelsmerk en gekombineerde bedryfsinisiatief verteenwoordig 'n beduidende stap na 'n hernude klem op uitnemende diens vir BKB-Riverview Robcaw. Ons herdefinieer wie ons is, dryf verandering aan en vorm die toekoms. Ons handelsmerk-etos was nog altyd gebou op vertroue, kredietwaardigheid en bedryfskennis; wat ons besighede vir menige jaar naatloos laat funksioneer het. Ons is trots op ons verhouding met ons kliënte en ons verbintenis tot 'n volhoubare omgewing teen die agtergrond van ons unieke Oos-Kaapse produksiegemeenskap en innoverende boerderytegnieke en ongerepte graslande."
Die gebied grens aan die kommunale areas van die voormalige tuislande. BKB-Riverview Robcaw is reeds in die gebied betrokke by die bemarking van lewende hawe en wol.
"Dit verg 'n unieke benadering gegrond op 'n individuele produsentebasis. BKB het jare lange ondervinding in hierdie gebied."